Aẓawali seg yimi i as-teḍṛa tedyant-aki, yeffeɣ taddart n ccum, yefka laɛtab i yiɣallen-is, almi yuɣal d amesbaɣur, syen yuɣal-d ɣer lɛerc-nni-ines. Yiwen wass di tejmaɛt yebra-d i wawal yenna-asen i wid iḥeḍṛen :“ Ččan-as iɣerdayen agges n lfeṭṭa i tmeṭṭut-iwˮ. Din din ddan-d d wawal-is nan-s :“ D ṣṣeḥ, tesɛiḍ lḥeq, labeɛda mi d-rnant ṭubbat-aki timeqranin, qrib aɣ-ččentˮ. Dɣa yerra-asen :“ Ziɣ aka i teggam, lḥeq teqnemt ɣer wedrimˮ. Seg wass-n ur yekcim tajmeɛt.